**Fenntarthatóságra, környezettudatosságra való nevelés**

Célunk a környezettudatos magatartás kialakítása, mely a fenntarthatóság szempontjaira koncentrál, annak elfogadtatása, hogy a természeti erőforrásokat a tanulók tudatosan, takarékosan és felelősségteljesen, megújulási képességükre tekintettel használják. Szándékunk, hogy váljon a tanulók igényévé a természet és szűkebb környezetük megóvása, ismerjék meg a hosszútávon fenntartható életmód gyakorlati fogásait. Törekedjünk tágabb környezetünk értékeinek, sokszínűségének megőrzésére, gyarapítására közösségi szolgálatba való bekapcsolódással is. Mivel iskolánk a város zöldövezeti részében található, közvetlenül a Balaton szomszédságában, ezek a feltételek lehetőséget biztosítanak a terepgyakorlatok tartására, életközösségek vizsgálatára, valamint olyan szemléletformáló tevékenységek végzésére, amelyeknek célja tudatosítani a környezeti és társadalmi problémákat.

Kollégiumunk környezettudatos magatartásra neveli a tanulóinkat, hogy érzékennyé váljanak a környezetük állapota iránt, és hogy értsék a fenntartható fejlődés fogalmát, továbbá igyekszünk beépíteni életvitelükbe a környezetkímélő magatartást, egyéni és közösségi szinten egyaránt.

**Folyamatosan végzendő feladataink:**

* Zöld Hírek faliújság, a honlapon a ZÖLD-ségek menü alatti tartalmak frissítése
* Az osztálytermek, a kollégium évszakoknak, rendezvényeknek megfelelő folyamatos dekorálása
* Osztályfőnöki órák fenntarthatóságra való neveléssel kapcsolatos témáinak összeállítása, az aktualitások függvényében
* Egészségnevelési programok, sportversenyek, túrák szervezése
* Öko szemléletű kirándulások szervezése
* Használt elem gyűjtése, Kupakgyűjtés, szelektív hulladék gyűjtése
* Fenntarthatósági programok, utolsó tanítási napon környezetvédelmi nap szervezése
* Projekthét – tematikus napok koordinálása
* EU nagykövet program –fenntarthatósági programok megvalósítása